शून्य दुर्घटना लक्ष्य पाने टीम भावना से काम करें : वर्मा
भास्कर संवाददाता |गेवरा-दीपका
एसीबी इंडिया लिमिटेड की दीपका वाशरी में शनिवार को राष्ट्रीय सुरक्षा दिवस मनाया गया। शुभारंभ सीनियर वाइस प्रेसीडेंट एसएस वर्मा ने ध्वजारोहण कर किया। सुरक्षा अधिकारी मिलिंद खसाले ने सभी अधिकारी व कर्मचारियों को सुरक्षा व स्वास्थ्य के प्रति सजग रहने की शपथ दिलाई।
वर्मा ने अधिकारी व कर्मचारियों को जीवन के प्रत्येक क्षेत्र में सुरक्षित कार्यशैली अपनाने और संयंत्र में शून्य दुर्घटना लक्ष्य पाने के लिए टीम भावना से काम करने को कहा। पहले हुई दुर्घटनाओं के कारणों का अवलोकन कर उससे सीख लेने को कही। इस तरह की दुर्घटनाओं से बचने सुरक्षा के सभी साधनों का उपयोग करने पर जोर दिया। विद्युत विभाग प्रमुख राजेश नायर, मिलिंद खसाले ने भी संबोधित किया। इस मौके पर अतिरिक्त जनरल मैनेजर संजय वर्मा, राजेश नायर, मेहकार सिंग, प्रफुल गुप्ता, रविंदर कुमार, विनित थापर, प्रदीप सिंधु, कृष्णा खेर, रजत गरगरी, कौशल भारती, टुगनाथ पटेल, श्यामलाल राठौर, विपीन तिवारी उपस्थित थे।
hin_Deva npi_Deva hin_Deva hin_Deva